Държавен вестник, бр. 101, 2013 г., стр. 15

БРОЙ  101	
Д Ъ Р Ж А В Е Н  В Е С Т Н И К 	
СТР.  15  
„(5) Данъчната основа на доставка на сто-
ки и/или услуги по чл. 111, определена към 
началото на месеца, в който е прекратена 
регистрацията на лицето, е данъчната основа 
при придобиването или себестойността на 
стоката, а в случаите на внос – на данъчната 
основа при вноса или на направените преки 
разходи за придобиване на услугата, намалена 
с разходи за изхабяване предвид обичайния 
икономически живот на стоката или услуга-
та. Когато данъчната основа не може да се 
определи по този ред, данъчната основа е 
пазарната цена.“
§ 8. Създава се чл. 36а:
„Доставка на свързани с внос услуги 
Чл. 36а. (1) Облагаема с нулева ставка е 
доставката на свързани с внос услуги, като 
комисиона, опаковка, транспорт и застраховка, 
когато стойността им е включена в данъчната 
основа по чл. 55.
(2) Облагаема с нулева ставка е доставка-
та на услуга по обработка, преработка или 
поправка, когато формира данъчната основа 
по чл. 55, ал. 3 при внос на стоки, които са 
временно изнесени от място на територията 
на страната до място извън територията на 
Европейския съюз под митнически режим 
пасивно усъвършенстване и са внесени обрат- 
но на територията на страната. 
(3) Когато преди настъпване на обстоятел-
ствата по ал. 1 и 2 за доставката е издаден 
документ с начислен данък със ставката по 
чл. 66, ал. 1, т. 1, размерът на начисления 
данък се коригира:
1. за издадени фактури и известия – по 
реда на чл. 116;
2. за издадени протоколи – по реда, опре-
делен с правилника за прилагане на закона.“
§ 9. В чл. 39, т. 5 думата „зъболекари“ се 
заменя с „лекари по дентална медицина“.
§ 10. В чл. 55 ал. 1 се изменя така:
„(1) Данъчната основа при внос по чл. 16 
е митническата стойност, увеличена със, до-
колкото вече не са включени в нея: 
1. данъци, мита, налози и такси, дължи-
ми извън територията на страната, и митни 
сборове, акциз и други такси, дължими при 
внос на територията на страната;
2. свързани с вноса разходи за комисиона, 
опаковка, транспорт и застраховка, направени 
до първото местоназначение на стоките на 
територията на страната.“
§ 11. В чл. 58 се правят следните изменения:
1. В ал. 1 т. 5 се изменя така:
„5. продукти на морския риболов, извлечени 
извън териториалните води на Европейския 
съюз от кораби, когато продуктите се внасят 
в пристанища в непреработен вид или след 
съхраняваща обработка за пазарна реализация, 
преди да бъдат доставени.“ 
2. В ал. 14:
а) точка 12 се изменя така:
„12. внасят ковчези, съдържащи тела на 
починали, и урни, съдържащи прах на покой-
ници, както и цветята, погребалните венци и 
другите предмети за украса, които обикновено 
ги съпровождат;“
б) в т. 21 думата „протезиране“ се заменя 
с „типизиране“.
§ 12. В чл. 63 се създава ал. 6:
„(6) При доставка с непрекъснато изпъл-
нение на стоки по чл. 13, ал. 1 – 3 с продъл- 
жителност за период, по-дълъг от един ка-
лендарен месец, данъчното събитие настъпва 
в края на всеки календарен месец, като за 
календарния месец на прекратяване на дос-
тавките данъчното събитие настъпва на датата 
на прекратяване на доставките.“
§ 13. В чл. 64 се създава ал. 5:
„(5) При доставки по чл. 63, ал. 6 данъчната 
основа за всеки календарен месец се определя 
пропорционално на броя на дните, включени в 
съответния календарен месец, спрямо общия 
брой на дните на изпълнение на доставката, 
включително дните на месеца на прекратяване 
на доставките.“
§ 14. В чл. 68 се създава ал. 6: 
„(6) Правото на приспадане на данъчен кре-
дит за получена доставка на стоки или услуги, 
за която е приложен специалният режим за 
касова отчетност на данък върху добавената 
стойност, възниква, когато подлежащият на 
приспадане данък стане изискуем.“
§ 15. В чл. 71 се създават т. 8 и 9:
„8. притежава данъчен документ по т. 1 и 
документ за извършеното плащане по бан-
ков път, включително чрез кредитен превод, 
директен дебит или наличен паричен превод, 
извършен чрез доставчик на платежна услуга 
по смисъла на Закона за платежните услуги 
и платежните системи, или чрез пощенски 
паричен превод, извършен чрез лицензиран 
пощенски оператор за извършване на пощен-
ски парични преводи по смисъла на Закона 
за пощенските услуги, и протокол по чл. 151в, 
ал. 8 – за доставки, при които доставчикът 
прилага глава седемнадесета „а“;
9. притежава данъчен документ по т. 1 и до-
кумент за извършеното плащане по банков път, 
включително чрез кредитен превод, директен 
дебит или наличен паричен превод, извършен 
чрез доставчик на платежна услуга по смисъла 
на Закона за платежните услуги и платежните 
системи, или чрез пощенски паричен превод, 
извършен чрез лицензиран пощенски оператор 
за извършване на пощенски парични преводи 
по смисъла на Закона за пощенските услуги, 
и е издало протокол по чл. 151г, ал. 8 – за 
доставки, при които доставчикът не прилага 
глава седемнадесета „а“.“
§ 16. В чл. 75, ал. 2 думата „три“ се заменя 
с „дванадесет“.